House

House – elektroninės muzikos stilius, atsiradęs XX amžiaus devintame dešimtmetyje, Čikagoje, JAV. Išskirtinis House bruožas – bosinio būgno pulsavimas 4/4 ritmu (120–130 dūžių per minutę) ir dar naudojama begalybė įvairių harmonijos variantų. House – lėtesnis Techno variantas (beje Techno už Housą yra dvigubai ritmingesnis, net iki 240 dūžių per minutę), house muzikoje būdingas skambesys ir svarbiausia – lėtas tempas.

 Istorija 
Viskas prasidėjo nuo to, kad didžėjai sukdavo plokšteles, kuriose įrašytas vien ritmas. Principingai svarbios House muzikai buvo rinkoje pasirodžiusios ritmo mašinos Roland TX, kurios labai palengvino muzikos kūrybą namų sąlygomis. Kaip tik šis faktorius įtvirtino stiliaus pavadinimą. „House“ stilius atsirado iš „Disco“ muzikos. Niujorkietis diskžokėjas Frankie Knuckles 1977 metais persikėlė į Čikagą, kad taptų gėjų klubo „Warehouse“ rezidentu. Jis panaudojo „Disko“ muziką, kaip pagrindą, ir sumaišė ją su elektroniniu būdu išgautu būgnų skambesiu, sukurdamas specifinį muzikos tempą, skaidydamas įrašų fragmentus, pridėjo ritmo mašinos garsą, ilgą laiką grojo vien ritminę ar boso partiją, pridedant psichiką trikdančius, pirmuosius „vežančius“ garsus, tuo sukurdamas nauja stilių.

Terminas „House muzika“ kilo iš klubo pavadinimo „Warehouse“. Šio klubo lankytojai buvo tikri Knuckles fanai, beatodairiški jo pasekėjai ir jie žaismingai nusprendė, kad tai, ką išdarinėja Knuckles jau nebėra disco muzika, ir pavadino ją „House“. Mažiau nei per dešimtmetį Čikagoje „House“ tapo gana išvystytu muzikos žanru. Dvi nepriklausomos Čikagos leidybinės įrašų kompanijos – „Trax“ ir „DJ International“ išleido pirmuosius singlus, o Čikagos diskžokėjas ir prodiuseris Farley „Jackmaster“ Funk sukūrė pirmąjį tarptautinį hitą „Love Can’t Turn Around“, paleidęs jį per radijo laidą „Hot Mix 5“.

JAV „House“ dažniausiai buvo juodaodžių ir gėjų klausoma muzika (kadangi buvo grojama klubuose, kur rinkdavosi netradicinės orientacijos atstovai bei afroamerikiečiai), o kelią į plačiuosius vandenis šiai muzikai praskynė anglai, sukūrę naują „House“ substilių „acid house“ ir sugrąžinę atnaujintą muzikos formą atgal į JAV bei į plačiąją visuomenę (padarė ją prieinamą ir priimtiną tradicinės orientacijos baltiesiems). „House“ muzika Didžiąją Britaniją pasiekė aštuoniasdešimtųjų pabaigoje Ispanijos salos Ibisos vakarėlių dėka, kur pasiturintis Anglijos jaunimas leisdavo vasaros atostogas.

 Žymiausi atlikėjai 
 Armand Van Helden
 Benny Benassi
 Bob Sinclar
 Cassius Daft Punk
 David Guetta
 Deadmau5
 Deep Dish
 Eric Prydz Fedde le Grand
 Roger Sanchez
 Groove Armada
 Tiësto
 Skrillex

 House subžanrai 
 Acid house
 Balearic beat
 Chicago house
 Deep house
 Diva house/Handbag house
 Hardbag
 Electroclash Electro house
 Complextro
 Dutch house
 Fidget house
 Moombahton
 Moombahcore Electro swing
 Swing house
 Freestyle house
 French house
 Funky house
 Garage house
 Ghetto house Hip house
 Italo house
 Kwaito
 Latin house
 Microhouse/Minimal house
 New beat Progressive house
 Big room house
 Tech house
 Trap
 Tribal house
 Vocal house
 tropical house